Sultan Iskandar ibni Sultan Ismail

Sultan Iskandar Al-Haj ibni Sultan Sir Ismail Al-Khalidi ( ; 8 April 1932 – 22 Januari 2010) ialah Sultan Johor Moden ke-4 dari tahun 1981 hingga tahun 2010. Baginda juga merupakan Yang di-Pertuan Agong Malaysia ke-8 dari tahun 1984 hingga tahun 1989.

Anakanda-anakanda baginda telah berkahwin dengan kerabat diraja negeri-negeri lain dalam Malaysia. Puteri sulung baginda, Tunku Kamariah berkahwin dengan Tengku Laksamana Selangor, Tengku Sulaiman Shah. Pengganti dan putera sulung baginda, Sultan Ibrahim berkahwin dengan seorang kerabat diraja Perak, Raja Zarith Sofiah. Puteri baginda, Tunku Azizah Aminah Maimunah Iskandariah berkahwin dengan Sultan Pahang, Sultan Abdullah Ri'ayatuddin Al-Mustafa Billah Shah. Putera baginda, Tunku Abdul Majid berkahwin dengan seorang kerabat diraja Kedah, Tunku Teh Mazni.

Seperti nendanya, Sultan Ibrahim Al-Masyhur, kebebasan buah fikiran baginda adakalanya menimbulkan ketegangan hubungan dengan kerajaan persekutuan Malaysia, lebih-lebih lagi ketika baginda menjadi Yang di-Pertuan Agong Malaysia di mana baginda sendiri terlibat dalam beberapa peristiwa yang menarik perhatian awam. Walau bagaimanapun, terdapat pihak yang percaya bahawa baginda mempunyai sifat panas baran dengan merujuk kepada catatan peristiwa pahit sepanjang hayat baginda termasuk dilucutkan jawatan sebagai Tunku Mahkota Johor oleh ayahandanya, Sultan Ismail pada tahun 1961 dan beberapa perbuatan jenayah yang berlaku dari tahun 1970-an hingga tahun 1990-an yang disiarkan dalam akhbar sehingga menimbulkan kemarahan orang awam.

Sewaktu baginda muda dahulu, baginda lebih dikenali dengan nama "Mahmood" atau nama penuhnya "Mahmood Iskandar". Walaupun nama "Mahmood" itu tidak lagi dipakai sejak baginda menaiki takhta pada tahun 1981, namun ramai pihak selalu merujuk baginda dengan nama penuh "Mahmood Iskandar".

 Kehidupan awal 
256px|right|thumb|Kerabat diraja Johor dalam majlis hari lahir Dr Heah Hock Chye pada 1956. Tunku Mahmood Iskandar berdiri paling kiri.
Sultan Iskandar (dikenali sebagai Tunku Mahmood Iskandar sehingga tahun 1981) ialah anakanda ketiga kepada Sultan Ismail ibni Sultan Ibrahim dan Sultanah Ungku Tun Aminah binti Ungku Paduka Bena Sri Maharaja Utama Ahmad, yang diputerakan pada jam 11:30 pagi pada hari Jumaat 8 April 1932 di Istana Semayam, Johor Bahru.Pemerintah dan pemimpin-pemimpin kerajaan Malaysia, Siti Rosnah Haji Ahmad, pg 71 (Baginda ada dua kakanda, tetapi kedua-duanya mangkat pada usia bayi.)Johor15, by Christopher Buyers, diterima pada 22 Februari 2009 Tunku Mahmood menerima pendidikan di Sekolah Rendah Ngee Heng Primary School dan Maktab Inggeris (kini Maktab Sultan Abu Bakar) di Johor Bahru. Pada 1952, baginda dihantar ke Australia untuk melanjutkan pelajaran di Trinity Grammar School. Setelah tamat pengajian pada tahun 1953, Tunku Mahmood pergi ke Isle of Wight di United Kingdom untuk memasuki Upper Chime School selama tiga tahun.Information Malaysia (1985), pg 58 Setelah selesai menuntut ilmu, Tunku Mahmud kembali ke Tanah Melayu pada tahun 1956 untuk menyertai Perkhidmatan Awam Negeri Johor untuk masa yang singkat.His Majesty and Her Majesty, Website of the Yang di-Pertuan Agong, diterima pada 3 Januari 2009 Baginda menjadi pegawai kadet yang bertanggungjawab atas hal ehwal dalam Jabatan Hal Ehwal Daerah, Tanah dan Perbendaharaan sehingga ditabal sebagai Tunku Mahkota Johor pada bulan Mei 1959.Thanam Visvanathan, Ruler with deep concern for people–Sultan Iskandar revered as protective guardian and helpful to all his subjects, m/s. 1, 8 April 2001, New Sunday Times Special (Sultan of Johor's Birthday)

 Sultan Johor 

Tunku Mahmood telah dilantik oleh Sultan Ismail menjadi Tunku Mahkota Johor dari tahun 1959 hingga 1961, kemudian menjadi Raja Muda dari tahun 1966 hingga 1981. Pada 29 April 1981, Tunku Mahmood dilantik sebagai Tunku Mahkota sekali lagi sebaik sahaja sebelum kemangkatan ayahandanya.Duli Yang Maha Mulia Seri Paduka Baginda Almutawakkil Alallah, Sultan Iskandar Ibni Al-Marhum Sultan Ismail  PORTAL RASMI Kerajaan Negeri Johor Darul Ta'zim

Pada 10 Mei 1981, Tunku Mahmood telah dilantik sebagai Pemangku Sultan Johor berikutan kemangkatan ayahandanya, lalu dimasyhurkan sebagai Sultan sehari kemudian, beberapa ketika sebelum ayahandanya dimakamkan.Asian Recorder
Published by K. K. Thomas at Recorder Press, 1981, pg 16108 Sehubungan dengan itu, adinda baginda Tunku Abdul Rahman, bekas Tunku Mahkota Johor selama 20 tahun di bawah pemerintahan Sultan Ismail, ditabal sebagai Tunku Bendahara Johor lalu memegang gelaran tersebut sehingga mangkat pada tahun 1989. Pada 12 Disember 1981, Sultan Iskandar ditabal sebagai Canselor Universiti Teknologi Malaysia.Information Malaysia (1990), pg 906

Mengikut sistem beraja bergilir-gilir di Malaysia, Sultan Iskandar ditabal sebagai Yang Di-Pertuan Agong oleh Majlis Raja-Raja pada 9 Februari 1984, tidak lama sebelum berakhirnya penggal Sultan Ahmad Shah dari Pahang pada 26 April 1984.The Europa Year Book: A World Survey (1984), pg xiv Sultan Iskandar memegang gelaran Yang-Di Pertuan Agong sehingga diambil alih oleh Sultan Azlan Shah dari Perak pada tahun 1989.DYMM Seri Paduka Baginda Almutawakkil Alallah, Sultan Iskandar Ibni Al-Marhum Sultan Ismail , Kerajaan Negeri Johor Darul Ta'zim, diterima pada 3 Januari 2009

Pada 8 April 2006, Sultan Iskandar telah berkenan melantik cucundanya Tunku Ismail Idris, iaitu anakanda Tunku Mahkota, sebagai Raja Muda (pewaris kedua takhta Johor) dalam dalam suatu istiadat khas pemasyhuran Raja Muda Johor sempena hari keputeraanya.Tunku Mahkota's son named Raja Muda of Johor, The Star online, Star Publications, 9 April 2006.

 Hal ehwal dalam negeri 
Sultan Iskandar menganjurkan acara rumah terbuka di kediaman rasminya di Istana Bukit Serene, atau di Istana Besar.Thousands at PM's open house (update 4), MANJIT KAUR, ROYCE CHEAH and NG SI HOOI, 13 Oktober 2007, The Star (Malaysia) Pada hari-hari inilah, Sultan dan putera sulungnya Tunku Mahkota mengadakan sesi khas untuk bertemu mesra dengan rakyat Johor.Day of fun and feasting, TEH ENG HOCK and MEERA VIJAYAN,  15 Oktober 2007, The Star (Malaysia) Mengikut adat istiadat, kerajaan negeri mewartakan 8 April sebagai cuti umum negeri untuk meraikan hari keputeraan bagindaAnniversaries and Holidays (2000_, pg 109Event: 'Sultan Of Johor's Birthday', Minerals and Geoscience Department Malaysia (JMG), 13 Februari 2009, yang mana baginda mengurniakan anugerah kehormat kepada rakyat Malaysia yang mempamerkan sumbangan dan pencapaian cemerlang.Sultan of Johor's birthday honours list, 9 April 2004, The Star (Malaysia)

Tidak lama sebelum menjadi YDPA pada April 1984, Sultan Iskandar mengeluarkan usul agar Orang Asli digolongkan sebagai "Bumiputera Asli", kerana baginda berpendapat bahawa Orang Asli ini berbeza sekali identitinya dari orang Melayu kerana kebanyakan mereka bukan umat Islam. Namun, usul tersebut ditarik balik, sebaliknya kerajaan cuba mengasimilasikan Orang Asli dengan masyarakat Melayu arus perdana.Tribal Communities in the Malay World: Historical, Cultural and Social Perspectives (2002), pg 121 Setelah ditabalkan sebagai Yang di-Pertuan Agong, baginda mendermakan gaji baginda untuk jawatan YDPA kepada berbilang lembaga biasiswa yang dibuka kepada semua kaum di Malaysia.Constitutional Heads and Political Crises: Commonwealth Episodes, 1945–85 (1988), Low, pg 192

Pada tahun 2007, Sultan Iskandar mengeluarkan titah perintah yang hanya membenarkan gelaran Istana dipakai oleh kediaman dan hartanah yang dimiliki oleh Sultan dan Tunku Mahkota, manakala hartanah yang dimiliki oleh kerabat diraja yang lain dikenali sebagai "Kediaman".A palace in the sun, Fauziah Ismail, JohorBuzz, New Straits Times Pada Disember 2008, Sultan Iskandar memperkenan kerajaan negeri untuk mewartakan usul perundangan yang melarang umat Islam daripada mengamalkan senaman yoga, atas sebab bahawa yoga mengandungi unsur agama Hindu yang melanggar ajaran Islam. Permohonan agar meminta perkenan Sultan datang dari Majlis Agama Islam Johor yang bertindak atas arahan Majlis Fatwa Kebangsaan.Ban on yoga likely in Johor , 5 Disember 2008, New Straits Times.Johor prepares to enforce yoga ban, JohorBuzz, New Straits Times

Sultan Iskandar menyempurnakan pembukaan  Kompleks Kastam, Imigresen dan Kuarantin Sultan Iskandar pada 1 Disember 2008, dengan kehadiran Tunku Mahkota dan beberapa menteri jemaah utama. Kompleks ini dinamakan sempena baginda,Bangunan Sultan Iskandar Jadi Pintu Masuk Kepada Sembilan Juta Pengunjung , Hamirul Hairi Mohd Noh, 2 Disember 2008 yang berpandangan optimis akan kejayaannya pada ucapan pembukaan baginda.Glaring glitches mar historic opening, Syed Umar Ariff, 21 Disember 2008, New Straits TimesDYMM Sultan Iskandar Sultan Ismail Merasmikan Bangunan Sultan Iskandar , 2 Disember 2008, MedKom

 Hubungan luar negeri 
Semenjak menaiki takhta, Sultan Iskandar menjalin hubungan erat dengan Singapura, dengan mengeratkan silaturahim dengan pemimpin tertinggi Singapura. Amalan ini juga menjadi ikutan anakandanya, Tunku Mahkota dan Tunku Bendahara. Laporan media sentiasa mengetengahkan sambutan mesra yang disampaikan sesama pemimpin kedua-dua negara ketika dalam lawatan, terutamanya pada bulan Julai 1988, apabila kunjungan Sultan Iskandar ke Singapura menandakanThe Little Red Dot: Reflections by Singapore's Diplomats, Koh, Chang, pg 417 kali pertama seseorang Yang di-Pertuan Agong melawat negara pulau tersebut sejak tahun 1957.Singapore-Malaysia Relations Under Abdullah Badawi, pg 77, Saw, KesavapanyPolitical Handbook of Asia 2007, Banks, Muller, Overstreet, pg 423 Timbalan Perdana Menteri Singapura ketika itu, Goh Chok Tong menerima pangkat Dato' Paduka Mahkota Johor (Kehormat) daripada Sultan Iskandar.

Pada tahun 2007, Sultan Iskandar dikurniakan anugerah Honorary Master Parachutist Wing oleh Menteri Pertahanan Singapura, Teo Chee Hean dan Ijazah Kehormat Doktor Perundangan oleh Universiti Kebangsaan Singapura.

Hubungan dengan Singapura bertukar keruh setelah Mahkamah Keadilan Antarabangsa memutuskan bahawa kedaulatan Pulau Batu Puteh (Pedra Branca) adalah milik Singapura setelah lama direbut oleh kedua-dua negara. Di sesi pertama Dewan Undangan Negeri Johor ke-12 pada tahun 2008, Sultan menyabdakan pendirian bahawa Pulau Batu Puteh adalah milik Malaysia, n berikrar untuk mencari jalan yang tidak menyalahi undang-undang untuk mengembalikan pulau tersebut ke pangkuan negara.

Sultan Iskandar juga menjalin hubungan erat dengan Sultan Hassanal Bolkiah dari Brunei, lebih-lebih lagi sewaktu baginda memegang gelaran Yang Di-Pertuan Agong.Negara Brunei Darussalam: A Biographical Dictionary (1860–1996) (1996), pg 290 Pada tahun 2006, sekali lagi kedua-dua sultan disaksikan bersama di khalayak ramai, ketika Sultan Hassanal Bolkiah bercemar duli ke negeri Johor untuk menyabdakan minat baginda terhadap Iskandar Malaysia.

 Kontroversi 

 Pewarisan takhta 
Sebelum menjadi Sultan atau Yang di-Pertuan Agong, apatah lagi pada 1980-an dan awal 1990-an, nama baik Tunku Mahmood pernah dinodai oleh beberapa peristiwa kontroversi yang mendapat perhatian media. Antara insiden terawalnya ialah kehilangan pangkatnya sebagai Tunku Mahkota pada tahun 1961 atas sebab perilaku setelah laporan sulit yang mendakwanya mengurung seorang polis diutuskan kepada ayahandanya selaku sultan.Monarchy in South-East Asia: The Faces of Tradition in Transition, Kershaw, pg 103 Pangkat Tunku Mahkota diambil alih oleh adindanya, Tunku Abdul Rahman. Apapun, pada tahun 1966, Tunku Mahmood Iskandar menerima pangkat Raja Muda, iaitu pewaris kedua takhta. Pada bulan April 1981, Tunku Mahmood ditabal semula sebagai Tunku Mahkota tidak lama sebelum kemangkatan ayahandanya sebulan berikutnya, selepas itu ditabalkan sebagai Sultan Johor,His Majesty and Her Majesty, diterima pada 3 Januari 2009 atas titah ayahandanya.

Walau apapun, sesetengah pihak mempertikai kesahihan pertabalan semula Tunku Mahmood sebagai Tunku Mahkota, dengan berhujah bahawa mereka menyaksikan Sultan Ismail sudah berada dalam keadaan koma ketika Tunku Mahmood menjadi Tunku Mahkota. Namun, catatan rasmi membuktikan bahawa Sultan Ismail menjadi koma pada 8 Mei, tiga hari sebelum mangkat.Who's who in Malaysia (1982), pg 463 Hubungan istana dengan Menteri Besar Johor, Othman Saat menjadi keruh apabila baginda mempersoalkan kewajaran Tunku Mahmood Iskandar mewarisi takhta, sehingga mencetuskan Sultan baru itu untuk menitah perintah agar Menteri Besar meletak jawatan dalam masa 24 jam, sebaik sahaja mangkatnya Sultan Ismail, dengan tujuan mengambil alih jawatan tersebut untuk kegunaan dirinya. Sesungguhnya Menteri Besar patuh kepada titah tersebut, namun Sultan tidak mengambil jawatannya.Southeast Asian Affairs (1982), pg 251 Othman Saat kemudian meletak jawatan sebagai menteri besar pada tahun berikutnya.

 Tuduhan salah laku jenayah 
Pada tahun 1972, Tunku Mahmood didakwa menyerang dua orang lelaki dengan cokmar kerana memotong keretanya lalu disabitkan kesalahan pada tahun berikutnya.Aliran Monthly, Aliran Kesedaran Negaran, 1992, Malaysia, pg3 Setahun kemudian, timbulnya laporan yang menyatakan Tunku Mahmood Iskandar dan seorang pengawal peribadi menyerang sepasangan muda dengan bahan kimia dan cokmar setelah disinggung perasaan. Pada masa yang sama didakwa juga bahawa Tunku Mahmood merantai dua orang anggota polis dalam rumah anjing selama sehari kerana murka terhadap  mereka.Pacific Challenge: Canada's Future in the New Asia, Eric Downton (1986), pp 203–4

Lima tahun kemudian, Tunku Mahmood didakwa dan didapati bersalah atas sebab kematian seseorangGovernment and Society in Malaysia, Crouch, pg 144 setelah menembak sampai mati seorang lelaki yang berhampiran helikopter peribadinya yang disangkanya seorang penyeludup. Walau apapun, ayahandanya Sultan Ismail campur tangan lalu memberikan pengampunan rasmi kepada Tunku Mahmood Iskandar.Metal Men: How Marc Rich Defrauded the Country, Evaded the Law, and Became the World's Most Sought-After Corporate Criminal, Copetas, Rich, pg 145Behind the Myth: Business, Money and Power in Southeast Asia, Clad, pg 15 Begitu juga, putera sulungnya, Tunku Ibrahim Ismail, disabitkan kesalahan menembak sampai mati seorang lelaki setelah bergaduh dalam kelab malam pada 1980-an, tetapi diampunkan serta-merta juga.Malaysia, Singapore and Brunei (2003), Ledesma, Lewis, Savage, pg 366

Pada tahun 1987, Sultan Iskandar dituduh menyerang sampai mati seorang kedi golf di Cameron Highlands, berikutan insiden yang mana kedi itu tertawa apabila baginda tersasar satu lubang. Bekas Perdana Menteri Malaysia, Tunku Abdul Rahman mengulas bahawa Sultan (yang ketika ini menduduki takhta YDPA) tidak dapat dibuat tuduhan atas sebab kekebalan yang dikurniakan kepada raja-raja, namun pada masa yang sama beliau mengecam tindakan Sultan Iskandar itu. Kesudahannya, kejadian tersebut dibiarkan tanpa meraih perhatian awam. Adik kepada kedi yang turut diserang hingga cedera, menjadi murung akibat apa yang disaksikannya, lantas dia bertindak mengamuk di Kuala Lumpur sehingga terpaksa dikuarantinkan dalam rumah sakit jiwa.Government and Society in Malaysia, Crouch, pg 146The Asia & Pacific Review, By World of Information (Firm), published by World of Information, 1993, pg 124

 Peristiwa Gomez 
 Serangan 
Pada akhir tahun 1992, dua kes serangan berasingan oleh Sultan dan puteranya Tunku Abdul Majid Idris terhadap jurulatih hoki, memuncak dengan pelucutan kekebalan raja-raja dari pendakwaan. Kedua-dua kes ini banyak disiarkan di muka depan akhbar tempatan dan antarabangsa lalu diberi jolokan "Peristiwa Gomez".Government and Society in Malaysia, Crouch, pg 146–7 Pada 10 Julai 1992, putera kedua Sultan Iskandar, Tunku Bendahara Tunku Abdul Majid Idris, murka ketika berakhirnya perlawanan hoki antara Johor dan Perak yang memihak kepada Perak dengan pukulan penalti, lalu menyerang penjaga gol Perak, Mohamed Jaafar Mohamed Vello.Prince to appear before MHF board, by Gerald Martinez, 10 August 1992, New Straits Times Mohamed Jaafar kemudiannya membuat laporan polis pada 30 Julai. Kejadian ini menarik perhatian ramai, lebih-lebih lagi dibahaskan dalam parlimen.Monarchy in South-East Asia: The Faces of Tradition in Transition, Kershaw, pg 110 Kejadian ini menyebabkan Persekutuan Hoki Malaysia mengenakan larangan daripada menghadiri mana-mana perlawanan kepada Tunku Majid selama lima tahun selepas siasatan. Tunku Majid kemudiannya disabitkan kesalahan menyerang pada Januari 1993, oleh itu dipenjarakan setahun dan didenda RM 2,000, sebelum dibebaskan dengan ikat jamin, dan tuduhan-tuduhannya digugurkan atas sebab kekebalan yang masih sah diperlakukan sewaktu kejadian tersebut.Asian Bulletin, Asian Peoples' Anti-Communist League, Asian Peoples' Anti-Communist League (China: Republic: 1949– ), Asian-Pacific Anti-Communist League, APLFD (Organization), Published by APACL Publications, 1993, pg 30

Sultan Iskandar membalas larangan tersebut dengan menggesa pihak berkuasa negeri agar memencilkan pasukan hoki Johor dari semua perlawanan kebangsaan. Pada November 1992, Douglas Gomez, seorang jurulatih pasukan hoki Maktab Sultan Abu Bakar, meluahkan kekesalan kerana dipanggil untuk menarik diri daripada perlawanan separuh akhir oleh Pengarah Jabatan Pendidikan Johor. Sultan Iskandar tertarik lalu menitah Gomez untuk menghadap baginda di Istana Bukit Serene, tetapi kemudian menyelar dan menyerangnya. Selepas itu, Gomez merawat muka dan perutnya, kemudian membuat laporan polis untuk mendakwa Sultan kerana menyerangnya. Gomez menjelaskan bahawa para pengawal peribadi Sultan, selaku anggota Angkatan Tentera Johor, sekadar memerhati, sebaliknya Sultan sendiri yang bertanggungjawab sepenuhnya atas kecederaan yang dialaminya.

 Pandangan awam dan tindakan susulan 
Kejadian serangan ini mencetuskan kemarahan rakyat sehingga semua peringkat kerajaan sehingga pangkat tertinggi kerajaan persekutuan digesa agar menyiasatnya. Pada akhir tahun 1992, dan juga awal tahun 1993, tersiarnya berpuluh-puluh artikel berita yang menyebut dakwaan salah laku kerabat diraja beberapa negeri, khususnya Sultan Iskandar sendiri. Kebanyakan dakwaan salah laku tersebut termasuk pengenaan denda yang jauh melebihi ketentuan undang-undang, terhadap sesiapa yang menghalang kereta Sultan, antara lainnya. Apapun, Sultan Iskandar memikul segala padah yang timbul akibat semua dakwaan salah laku jenayah tersebut walaupun kebanyakannya dilakukan oleh ahli-ahli kerabat diraja yang lain.Aliran Monthly, Aliran Kesedaran Negaran, 1984, pg 30

Hiruk-pikuk kecaman yang disiarkan oleh pihak akhbar menggesa para ahli Dewan Rakyat agar mengadakan sidang khas pada 10 Disember 1992. Kesemua 96 ahli parlimen yang hadir pada hari itu sebulat suara meluluskan ketetapan yang menyeru agar tindakan diambil untuk menyekat kuasa raja-raja sekiranya perlu. Ketika persidangan ini, para ahli mendedahkan rekod jenayah lepas mengenai Sultan Iskandar dan dua puteranya yang terlibat dalam sekurang-kurangnya 23 kes serangan dan kematian orang,Malaysia, Singapore & Brunei (2004), Rowthorn, Benson, Benson, Kerr, Niven, pg 235Asian Recorder (1993), pg 22904 lima daripadanya dilakukan oleh Sultan selepas tahun 1981, dua kes oleh Tunku Mahkota dan tiga kes oleh Tunku Bendahara.

Rang undang-undang diluluskan oleh Dewan Rakyat dan Dewan Negara, masing-masing pada 19 dan 20 Januari 1993. Change to take its course: PM tables amendment Bill despite Rulers' disagreement, New Straits Times, 19 Januari 1993, ms 1, 4. Rang undang-undang yang berusul melucutkan kekebalan ini diluluskan oleh enam daripada sembilan rajaSix Rulers say 'Yes', New Straits Times, 16 Januari 1993, pg 1, 2, namun menghadapi tentangan hebat daripada tiga raja yang lain, termasuk Sultan Iskandar sendiri. Sultan Iskandar mengambil inisiatif untuk meraih sokongan diraja untuk menghalang pelaksanaan usul tersebut. Rang undang-undang yang berusul melucutkan segala kekebalan dari para raja dan ahli kerabat diraja, menjadikan mereka boleh didakwa mengikut undang-undang bila-bila masa timbulnya salah laku jenayah yang terbukti.Monarchy in South-East Asia: The Faces of Tradition in Transition, Kershaw, pg 110–2

Sultan Iskandar hendak menganjurkan perarakan di luar istana dengan tujuan meraih sokongan awam untuk menghalang pelaksanaan rang undang-undang tersebut, tetapi terpaksa membatalkannya setelah menerima tekanan hebat dari kerajaan. Laporan yang dibuat ketika perarakan tersebut menyebut tentang Sultan Iskandar menyeru semua pegawai awam negeri untuk memulaukan majlis-majlis anjuran negeri dan persekutuan sebagai tanda sokongan terhadap tindakan baginda.Summary of World Broadcasts (1993), Phrase: "... Straits Times of 21 January, the Sultan of Johor is reported as" Sementara itu, kerajaan persekutuan masih menekan raja-raja agar memperkenan rang undang-undang itu sampai dapat setelah dilakukan beberapa semakan. Selepas itu, rang undang-undang tersebut ditetapkan dalam Perlembagaan Persekutuan pada Mac 1993.Government and Society in Malaysia, Crouch, pg 147

Rang undang-undang ini membolehkan raja-raja yang menyalahi undang-undang dikenakan dakwaan, manakala Akta Hasutan 1948 turut dipinda untuk membolehkan orang awam mengkritik raja-raja.Mahathir, the Secret of the Malaysian Success: The Secret of the Malaysian Success, Somun, Somun-Krupalija, pg 155 Mahkamah khusus ditubuhkan dengan Ketua Hakim Negara sebagai pengerusi untuk memberi kuasa mendakwa ahli-ahli kerabat diraja.A BILL intituled: An Act to amend the Federal Constitution. , Dewan Rakyat, Januari 1993, retrieved 7 Januari 2009

 Penyelesaian kes 
Sultan Iskandar dan ahli kerabat baginda tidak didakwa bagi pelanggaran lalu mereka terhadap undang-undang atas alasan bahawa kekebalan diraja masih berlaku ketika kejadian berlaku.Jendela masa: kumpulan esei sempena persaraan (2001), Othman, Khoo, pg 393 Walau bagaimanapun, tidak lama selepas kejadian itu, Sultan Iskandar telah digesa untuk mengambil langkah-langkah untuk memulihkan imejnya di mata masyarakat awam, yang lebih atau kurang tercemar oleh kejadian itu. Dalam ucapan awam sejurus selepas kejadia itu, Sultan muncul dengan gaya agak lebih merendah diri, merayu kepada rakyat Johor untuk mengekalkan kesetiaan mereka kepadanya. 

Peristiwa Gomez juga membawa kepada kajian dan cadangan oleh Kerajaan Persekutuan pada Ogos 1993 untuk membubarkan Askar Timbalan Setia, meskipun kemudian ditolak.Rang Undang-Undang Askar Timbalan Setia Negeri Johor (Pembubaran Dan Pemansuhan) 1994 , Susunan Fasal, Dewan Rakyat, 1994Johore Military Forces (Disbandment And Repeal) Bill 1994 , Dewan Rakyat, 1994, Retrieved  7 January 2009

 Gaya hidup 
Ketika menyandang jawatan YDPA, Sultan Iskandar sering dilihat membawa pistol pada ikatan pinggang di khalayak awam, sehingga merunsingkan orang ramai kerana rekod jenayah lalunya.Asia & Pacific (1984), pg 229 Baginda juga digeruni kerana kehidupannya yang ranggi sehingga menarik rasa sinis seumpamanya. Baginda juga dikenali sebagai penggemar motosikal; siri dokumentari patriotisme kebangsaan yang memaparkan Sultan Iskandar selaku YDPA menunggang motosikal polis dan penampilan ranggi ketika menghadiri beberapa upacara awam, menerima kecaman dari orang awam yang merasa adegan-adegan Sultan Iskandar ini tidak sesuai dengan tema dan imej negara.Monarchy in South-East Asia: The Faces of Tradition in Transition, Kershaw, pg 225

 Kehidupan peribadi 

Pada tahun 1956, Tunku Mahmood mengahwini Josephine Trevorrow, dari Cornwall, United Kingdom, dan bersama-sama melahirkan empat orang anakanda, termasuklah putera mahkota, Tunku Ibrahim Ismail, sebelum bercerai pada tahun 1962.Mads lange fra bali, Andresen, pg 123 Sebelum bercerai dengan Trevorrow, pada tahun 1961, Tunku Mahmood mengahwini Tengku Zanariah dari kerabat diraja Kelantan, lalu bersama-sama memputerakan enam anakanda.The International Who's Who 2004, Sleeman, pg 827 Para penganalisis seperti Kate Wharton memerhati bahawa sebarang hubung kait Trevorrow dengan Sultan Iskandar tidak disebut dalam semua biografi rasmi.Challenging Times (1985), Rahman, Solomon, pg 21

Pada usia baginda, Tunku Mahmood melayakkan diri sebagai juruterbang yang terlatih untuk mengendali pesawat dan helikopter ringan dan sederhana. Baginda juga pandai menunggang motosikal, sehingga pernah dilaporkan mahir membuka dan memasang semula komponen motosikal.

Sultan Iskandar juga dikenali kerana ghairah bersukan di ruang lapang, khususnya sukan golf. Pada akhir hayat, baginda banyak meluangkan masa lapang di Royal Johor Country Club.GOLF MALAYSIA, The No 1 Golf Magazine in Malaysia, diterima pada 3 Januari 2009 Lebih-lebih lagi, baginda juga kerap berangkat bermain tenis dan skuasy. Dalam kalangan kenalan peribadi, Sultan Iskandar diberi jolokan "Moody" berasaskan nama "Mahmud."Tunku Azizah is one tough princess, The Star, KEE HUA CHEE, 19 Mac 2005 Anakandanya, Tunku Abdul Majid, mewarisi minat baginda terhadap sukan golf amatur dan pernah berkhidmat sebagai Presiden Persatuan Golf Malaysia.

Selain itu, Sultan Iskandar pernah membela beraneka jenis haiwan belaan, terutamanya burung merak, di perkarangan Istana Bukit Serene, iaitu kediaman rasmi baginda bersama Sultanah.Inspiring ruler, NELSON BENJAMIN, 8 April 2007, The Star (Malaysia)Johor Sultan's birthday celebration at Dataran Bandaraya in JB today,  8 April 2008, The Star (Malaysia) Sewaktu muda, Tunku Iskandar bersinggah di Istana Bukit Coombe yang terbina dengan ciri-ciri seni bina Belanda, kemudian dinamakan semula sebagai Istana Bukit Iskandar. Istana Bukit Iskandar dirobohkan pada tahun 1987, enam tahun selepas Sultan Iskandar menaiki takhta.Magnificent abode for royals, Fauziah Ismail, JohorBuzz, New Straits Times

 Anakanda 
Keseluruhannya, Sultan Iskandar mempunyai 2 putera dan 8 puteri iaitu:
 Tunku Puteri Kamariah Aminah Maimunah Iskandariah, (dengan Josephine Ruby Trevorrow) diputerakan 11 Julai 1956. Berkahwin dengan Tengku Laksamana Selangor Tengku Sulaiman Shah Ibni Almarhum Sultan Salahuddin Abdul Aziz Shah Al-Haj putera Sultan Selangor.
 Tunku Besar Zabedah Aminah Maimunah Iskandariah, (dengan Josephine Ruby Trevorrow) diputerakan pada 20 Oktober 1957.
 Sultan Ibrahim, (dengan Josephine Ruby Trevorrow) diputerakan 22 November 1958. Berkahwin dengan Raja Zarith Sofiah Binti Almarhum Sultan Idris Shah puteri Sultan Perak.
 Tunku Azizah Aminah Maimunah Iskandariah, (dengan Josephine Ruby Trevorrow) diputerakan 5 Ogos 1960. Berkahwin pada 1986 dengan Sultan Pahang Al-Sultan Abdullah Al-Haj Ibni Sultan Haji Ahmad Shah Al-Musta'in Billah Shah.
 Tunku Mariam Zahrah (dengan Tengku Zanariah)
 Tunku Noraini Fatimah (dengan Tengku Zanariah)
 Tunku Maimunah Ismailiah (dengan Tengku Zanariah)
 Tunku Abdul Majid (dengan Tengku Zanariah), diputerakan 20 Julai 1970, Tunku Aris Bendahara Johor, berkahwin pada 13 Januari 2006 dengan Tunku Teh Mazni binti Tunku Yusuf, lahir 1976, anak Tunku Yusuf bin Tunku Muhammad Jiwa dari Kedah.
 Tunku Muna Najiah (dengan Tengku Zanariah)
 Tunku Aminah Kalsom Iskandariah (dengan Tengku Zanariah)

Anakanda 
 Nama  Tarikh Keputeraan  Tempat Keputeraan  Tarikh Kemangkatan  Tempat Kemangkatan  Tarikh Berkahwin  Pasangan Diraja  Cucunda  Cicinda YAM Tunku Puteri Kamariah Aminah Maimunah Iskandariah binti Almarhum Sultan Iskandar  Johor Bahru, Johor 2 Mei 1977 - bercerai YAM Tengku Laksamana Selangor Tengku Sulaiman Shah Al-Haj ibni Almarhum Sultan Salahuddin Abdul Aziz Shah Al-Haj YM Tengku Haji Shakirin Al-Amin Mahmud Ismail Ahmad Shah YM Tengku MahmoodYM Tengku SulaimanYM Tengku AbdulazizYM Tengku Kamariah YDM Tengku Indera Bijaya Diraja Selangor Tengku Salehuddin Ismail Shah YM Tengku Ibrahim YM Tengku Shahrain Ismail Ibrahim Iskandar Hishamuddin Shah  YM Tengku Sharifuddin Ibrahim Ismail Iskandar Abdul Aziz Shah YM Tengku Kamiliah Zanariah Ruby Ehsan PutriYM Tengku Saidatul’Ihsan Zabedah Fauziah Putri YM Tengku Kathira Zanariah Ihsan Maimunah Aminah Iskandar Putri  YAM Tunku Besar Zabedah Aminah Maimunah Iskandariah binti Almarhum Sultan Iskandar   Johor Bahru, Johor  DYMM Sultan Johor Sultan Ibrahim III  Hospital Sultanah Aminah, Johor Bahru, Johor 22 September 1982 DYMM Permaisuri Johor Raja Zarith Sofiah binti Almarhum Sultan Idris Iskandar Al-Mutawakkil Alallahi Shah Afifurlah DYAM Tunku Mahkota Johor Tunku Ismail Idris Abdul Majid Abu Bakar YAM Tunku Khalsom Aminah SofiahYAM Tunku Iskandar Abdul Jalil Abu Bakar IbrahimYAM Tunku Abu Bakar Ibrahim YAM Tunku Tun Aminah Maimunah Iskandariah Layla Sofiah YAM Tunku Temenggong Johor Tunku Idris Iskandar Ismail Abdul Rahman  Almarhum YAM Tunku Laksamana Johor Tunku Abdul Jalil Iskandar Ibrahim Ismail  YAM Tunku Panglima Johor Tunku Abdul Rahman Hassanal Jeffri  YAM Tunku Putera Johor Tunku Abu Bakar Mahmood Iskandar Ibrahim  KDPB Tengku Ampuan Pahang Tunku Hajah Azizah Aminah Maimunah Iskandariah binti Almarhum Sultan Iskandar  Istana Bukit Stulang, Johor Bahru, Johor 6 Mac 1986 KDPB Sultan Pahang Al-Sultan Abdullah Al-Haj ibni Sultan Haji Ahmad Shah Al-Musta'in Billah YAM Tengku Panglima Raja Tengku Amir Nasser Ibrahim (Anakanda Angkat) YM Tengku Adam Ibrahim Shah  YM Tengku Sulaiman Abdullah Shah Almarhum YAM Tengku Ahmad Iskandar Shah (Mangkat 24 Julai 1990)  KDPM Tengku Mahkota Pahang Tengku Hassanal Ibrahim Alam Shah  YAM Tengku Arif Bendahara Tengku Muhammad Iskandar Ri’ayatuddin Shah  YAM Tengku Panglima Muda Tengku Ahmad Ismail Mu’adzam Shah  YAM Tengku Puteri Raja Tengku Puteri Afzan Aminah Hafidzatullah  YAM Tengku Puteri Raja Tengku Puteri Jihan Azizah Athiyatullah  YAM Tunku Hajah Mariam Zahrah binti Almarhum Sultan Iskandar   Johor Bahru, Johor 1999 - bercerai YM Tengku Ahmad Zainul Abidin bin Tengku Muhammad Zaid  YM Tengku Sofiyya Meryam Zanariah  YAM Tunku Noraini Fatimah binti Almarhum Sultan Iskandar  Johor Bahru, Johor 2000 Encik Ramlan bin Dato’ Sri Haron Idris   YAM Tunku Maimunah Ismailiah binti Almarhum Sultan Iskandar  Johor Bahru, Johor 7 Mei 2004 - bercerai Dato’ Mizan bin Dato’ Haji Yahya Puteri Wan Makhzanah Huriyah  YAM Tunku Aris Bendahara Johor Tunku Abdul Majid Idris Ismail Ibrahim ibni Almarhum Sultan Iskandar  Hospital Sultanah Aminah, Johor Bahru, Johor 13 Januari 2006 YM Tunku Teh Mazni binti Tunku Yusuf YM Tunku Mahmood Iskandar  YM Tunku Aisha Menjalara Iskandar  YM Tunku Abdul Mateen Idris Ismail Ibrahim Iskandar  YAM Tunku Muna Najiah binti Almarhum Sultan Iskandar  Johor Bahru, Johor 5 Oktober 2001 Laksamana Pertama Ts. Dr. Shaftdean Lufty bin Rusland  Putera Wan Iskandar Abdul Rahman Uwais Sirajuddin   Puteri Wan Zanariah Imanina Munawarrah Nora Iskandariah  Putera Wan Muhammad Umayr Sharaf uddin    Puteri Wan Najiah Umayra Munawarrah  YAM Tunku Aminah Kalsom Masera Marian Zahira Iskandariah binti Almarhum Sultan Iskandar   Johor Bahru, Johor 

 Akhir hayat dan kemangkatan 
200px|right|thumb|Sultan Iskandar di Festival Layang-layang Internasional Pasir Gudang 2004
Setelah menjalani pembedahan pintas arteri koronari di Amerika Syarikat pada tahun 2000, pihak-pihak yang terdekat dengan Sultan Iskandar melaporkan bahawa gaya hidup baginda semakin perlahan sehingga baginda sekali-sekala keluar berangkat bermain golf. Pada bulan Januari 2010, baginda pernah dimasukkan ke dalam hospital tempatan untuk merawat penyakit bronkitis.Johor Sultan Recovering From Bronchitis (Southern Region News), 13 Januari 2008, Bernama

Sultan Iskandar mangkat pada 22 Januari 2010, pada jam 7:15 malam di Hospital Pakar Puteri, Johor Bahru, Johor, Malaysia setelah dimasukkan pada awal hari itu kerana gering pada usia 77.Kemangkatan baginda diumumkan secara rasmi pada 11:20 malam oleh Menteri Besar Johor, Datuk Abdul Ghani Othman mengumumkan bahawa bendera negeri Johor diturunkan separuh tiang mula jam 6:00 pagi hingga jam 6:00 petang. Almarhum akan disemayamkan di Istana Besar, Johor Bahru dan dimakamkan di Makam Diraja Bukit Mahmoodiah, Johor Bahru pada jam 2:00 petang keesokannya, sebaik sahaja tamatnya waktu orang ramai menziarahi persemayaman Almarhum Sultan Iskandar pada waktu pagi.

 Istiadat pemakaman 

Antara kerabat diraja turut hadir dan orang kenamaan lain yang hadir memberikan penghormatan terakhir patik-patik tersebut ialah Yang Di-Pertuan Agong Tuanku Mizan Zainal Abidin, dan Raja Permaisuri Agong Tuanku Nur Zahirah, Sultan Brunei Sultan Hassanal Bolkiah, Raja Perlis Tuanku Syed Sirajuddin, Sultan Pahang Sultan Ahmad Shah, Sultan Kedah Sultan Abdul Halim Mu'adzam Shah, Sultan Perak Sultan Azlan Shah, Sultan Selangor Sultan Sharafuddin Idris Shah, Yang Dipertuan Besar Negeri Sembilan Tuanku Muhriz, Pemangku Raja Perlis Tuanku Syed Faizuddin Putra Jamalullail, Tengku Mahkota Pahang Tengku Abdullah, dan Tengku Mahkota Kelantan Tengku Muhammad Faris Petra. Perdana Menteri Singapura Lee Hsien Loong dan Menteri Kanan Goh Chok Tong juga menghadiri majlis pemakaman baginda.

Puteranya iaitu Tunku Mahkota Johor Tunku Ibrahim Ismail dimasyhurkan sebagai Sultan Johor yang baharu, juga pada 23 Januari.Tengku Ibrahim Proclaimed As The Sultan Of Johor Bernama

 Warisan 
Beberapa projek dan institusi telah dinamakan sempena Sultan, termasuk:

 Institusi pendidikan 
 Institut Sultan Iskandar bagi Habitat Luar Bandar dan, Universiti Teknologi MalaysiaHandbook of Environmental Impact Assessment (1999), pg 165
 Sekolah Menengah Kebangsaan Tunku Mahmood Iskandar, Sungai Mati, Muar (kini Tangkak).Jurnal Pendidikan (1974), pg 177
 Sekolah Menengah Kebangsaan Tunku Mahmood Iskandar, Parit Saidi, Batu Pahat.Senarai Sekolah Menengah Kerajaan Dan Bantuan Kerajaan Di Negeri Johor Seperti Pada 30 June 2008, by MOE Malaysia
 SK Tunku Mahmood Iskandar 1 dan 2, Pontian.30 November 2007, 8.00 Pagi – Majlis Perhimpunan Bulanan Peringkat Daerah Pontian, Perkarangan SK. TENGKU MAHMOOD ISKANDAR 1. , by Johor Web Portal

 Bangunan 
 Kompleks Sultan Iskandar, bangunan kastam, imigresen dan kuarantin yang dibuka pada Disember 2008.
 Bangunan Sultan Iskandar, pejabat Jabatan Kerja Raya di daerah Kota Tinggi.Pengenalan JKR Daerah Kota Tinggi , Jabatan Kerja Raya Malaysia (JKR). Retrieved 17 January 2009
 Bangunan Sultan Iskandar, pejabat Kementerian Belia dan Sukan di Kuching, Sarawak.Alamat Jabatan Belia Dan Sukan Negeri Dan Daerah , Kementerian Belia dan Sukan Malaysia (Ministry for Youth and Sports Malaysia). Retrieved 25 February 2009
 Dewan Sultan Iskandar, Universiti Teknologi Malaysia389 pelatih IKM Johor Bahru terima diploma, sijil  30 October 2008, Utusan Malaysia
 Planetarium Sultan IskandarPlanetarium Sultan Iskandar official site planetarium pertama di Malaysia. Terletak di Kuching Civic Centre, Kuching, Sarawak. Dinamakn untuk menghormati baginda.Sarawak, Beautiful and Captivating: Beautiful and Captivating (1994), pg 19
 Kompleks Penyiaran Sultan Iskandar, ibu pejabat Johor FM di Jalan Datin HalimahProgram 'Nostalgia Irama Lagu – Lagu Melayu Asli' , JH/30/12/07, Kementerian Penerangan Malaysia
 Pusat Islam Iskandar Johor.
 Stesen Janaelektrik Sultan Iskandar, Pasir GudangProject Experience, Environment Asia Sdn. Bhd. Retrieved 17 January 2009
 Empangan Sultan Iskandar, sebuah takungan air di bahagian timur Johor Bahru., Search everysingleplace - Takungan Air Sultan Iskandar, 27. Februar 2011

 Jalan 
Persiaran Sultan Iskandar, terletak di Lebuhraya Pantai Iskandar dari Danga Bay sampai Nusajaya.

 Lain-lain 

 Terbuka Iskandar Johor, kejohanan golf Tour Asia yang dibiayai oleh kerajaan negeri Johor
 Iskandar Malaysia, dahulu Wilayah Pembangunan Iskandar 
 Kota Iskandar (dahulunya Pusat Pentadbiran Baru Johor (JSNAC)) adalah pusat pentadbiran kerajaan negeri Johor yang terletak di Iskandar Puteri
 Kem Iskandar, sebuah kem tentera Komando di Malaysia MersingCommandos of Iskandar, JohorBuzz, New Straits Times
 Iskandar Puteri, sebuah bandar yang dirancang yang dahulunya dikenali sebagai Nusajaya
 Taman Iskandar, sebuah estet perumahan berhampiran Pasir Pelangi, Johor BahruLaman Web Rasmi Majlis Bandaraya Johor Bahru – BERITA & PERISTIWA, Majlis Bandaraya Johor Bahru. Retrieved 28 February 2009
 Sultan Iskandar Deep Sea Park, taman laut dalam Pulau Mensirip, Mersing.

Salah seorang daripada cucunya (anak lelaki kedua, Abdul Majid), Mahmood Iskandar, dinamakan sempena namanya.Q&A with HRH  Abdul Majid, President of the Malaysian Golf Association , Sunday,  25 May 2008, Malaysian Golf Association Anak-anak dan cucu-cucunya juga dinamakan sempena nama leluhurnya, terutamanya anak sulungnya, Ibrahim, yang dinamakan sempena nama Sultan, Sultan Ibrahim. Sultan Iskandar juga mengikut jejak langkah datuk dan ayahnya menggunakan monogram kerajaan "S.I.". Surat-surat monogram mewakili tajuk dan nama masing-masing.A physical symbol of loyalty and posterity  Fauziah Ismail, JohorBuzz, New Straits Times

 Anugerah dan kehormatan 

 Johor 
 30px  :
 50px Darjah Kerabat Johor Yang Amat Dihormati (DK II, 8.5.1959) (DK I, 28.10.1959)  
 50px Darjah Mahkota Johor Yang Amat Mulia (SPMJ, 28.10.1967)
 50px Dato' Sri Setia Sultan Ismail Johor (28.10.1975, SSIJ)  
 50px Pingat Kemahkotaan Sultan Ibrahim (PSI Kelas Pertama)
 50px Bintang Sultan Ismail (BSI Kelas Pertama)
 50px Pingat Kemahkotaan Sultan Ismail (1960)

 Malaysia 
 30px  (sebagai Yang di-Pertuan Agong) : 
 50px Darjah Kerabat Diraja Malaysia (DKM) (1984)
 50px Darjah Utama Seri Mahkota Negara (DKM) (1987) 
 50px Darjah Yang Mulia Pangkuan Negara (1984-1989)
 50px Darjah Yang Mulia Setia Mahkota Malaysia (1984-1989)
 50px Darjah Bakti (1984-1989)
 50px Panglima Setia Diraja (1984-1989)
 30px  :
 50px Darjah Kebesaran Kerabat Kelantan Yang Amat Dihormati (Al-Yunusi) (DK) (1984)
 30px  :
 50px Darjah Kerabat Kedah Yang Amat Mulia (DK) (1985)
 30px  :
 50px Darjah Kerabat Negeri Sembilan (DKNS) (1985)
 30px  :
 50px Darjah Kerabat Sri Indera Mahkota Pahang Yang Amat Dihormati (DK I) (1990)
 30px  :
 50px Darjah Kerabat Baginda Tuanku Syed Putra Jamalullail (DK)
 30px  :
 50px Darjah Kebesaran Kerabat Terengganu Yang Amat Mulia (DK) (1982)
 30px  :
 50px Darjah Kerabat Selangor Yang Amat Dihormati (DK I) (1985) 
 30px  :
 50px Panglima Gemilang Darjah Kinabalu (SPDK) – Datuk Seri Panglima
 30px  :
 50px Darjah Utama Negeri Melaka (DUNM) – Datuk Seri Utama (1988)

 Antarabangsa 
 30px  :
 50px Darjah Kerabat Laila Utama (DK) – Dato Laila Utama (1972)
 50px Darjah Kerabat Mahkota Brunei (DKMB) (1988)
 30px  :
50x50px Darjah Agung Mugunghwa (3 November 1988)
 30px  :
50px Bintang Republik Indonesia (Kelas Pertama) (1987) 
 30px  :
 50px Darjah Rajamitrabhorn (KRM) (1985) 

 Nota kaki 

 α.  Al-Mutawakkil Alallah (juga dieja dalam bahasa Arab sebagai Motawakkil Alallah), yang bermaksud "Dia yang bertawakkal kepada Tuhan" adalah gelaran Islam yang digunakan oleh Sultan. (Najeebabadi, ms 465)
 β.  Dalam budaya Islam, gelaran Al-Marhum bermaksud "kepada orang yang telah menunjukkan rahmat, ini digunakan untuk penguasa-penguasa Islam yang meninggal dunia." (Schimmel (1989), ms 59)
 γ.  Nama pertamanya, Mahmood oleh beberapa sumber. Bowker-Saur, ms 297
 δ.  Di dalam kerabat diraja Malaysia, ibni bermaksud "anak lelaki" dalam bahasa Melayu, yang berasal dari istilah Arab "ibn. Kebanyakan orang awam sebaliknya akan menggunakan istilah" bin "untuk menandakan" anak lelaki "dalam nama mereka. Anglo-American Cataloguing Rules (1978), pg 390
 ε.  Section B Planning and Implementation, Part 3 Physical Planning Initiatives, CHAPTER 13, Johor Bahru City Centre, Iskandar Malaysia, pg 6, "... Ini telah diikuti kemudian oleh Sultan Johor ke-21 Sultan Abu Bakar (1862-1895) yang meletakkan asas untuk membangunkan negeri Johor menjadi sebuah negara moden ..." NB: Sultan Abu Bakar Riayatuddin alMuazzam Shah ibni Almarhum Sultan Abdullah dari Johor adalah pemimpin besar- datuk Sultan Iskandar.
 ζ.  Mengenai ulang tahun keputeraan Sultan Iskandar ke-69, pelbagai syarikat dan organisasi telah menerbitkan iklan ucapan tahniah yang mengucapkan selamat hari lahir. Dalam iklan ini, Sultan ditangani oleh gelaran dan nama kehormatannya: Duli Yang Maha Mulia Baginda Al Mutawakkil Alallah Sultan Iskandar Ibni Almarhum Sultan Ismail, D.K. Sultan Dan Yang Dipertuan Bagi Negeri Dan Jajahan Takluk Johor Darul Ta'zim. (Nama pertamanya "Mahmud" tidak disebutkan.) Iklan,  8 April 2001, pg 2–3, 5–7, 9, 11, 13, 15, 17–19, New Sunday Times Special (Sultan of Johor's Birthday)
 η.  Temenggong adalah pegawai Melayu bertaraf tinggi pada zaman purba, yang bertanggungjawab kepada Sultan. Tugas Temenggong adalah untuk menjaga hukum dan ketertiban di dalam kerajaan. Dalam kes Johor pada abad ke-19, kuasa Sultan secara beransur-ansur berkurang sejak beberapa dekad dan di bawah Temenggong Daeng Ibrahim apabila pihak berkuasa menggantikan Sultan, dengan berkesan menjadi raja yang paling utama di Johor. (Sardesai (1989), ms 58)

 Lihat juga 
 Askar Timbalan Setia
 Senarai Yang Di-Pertuan Agong Malaysia

 Catatan 

 Rujukan 

 A History of Johore (1365–1941), Winstedt, R. O (M.B.R.A.S. Reprints, 6.) Kuala Lumpur: Malaysian Branch of the Royal Asiatic Society, 1992, ISBN 983-99614-6-2
 A History of Malaysia, Barbara Watson Andaya, Leonard Y. Andaya, published by Macmillan, 1982, ISBN 0-333-27672-8
 A Portrait of Malaysia and Singapore, by Ding Eing Tan, published by Oxford University Press, 1978, ISBN 0-19-580722-7
 Anglo-American Cataloguing Rules, by Michael Gorman, Paul Walter Winkler, American Library Association, 1978, ISBN 0-8389-3211-8
 Anniversaries and Holidays, by Bernard Trawicky, Ruth Wilhelme Gregory, ALA Editions, 2000, ISBN 0-8389-0695-8
 Asia & Pacific, Pharos Books, published by World of Information, 1984, ISBN 0-911818-62-6
 Asian Recorder, published by K. K. Thomas at Recorder Press, 1984
 Asian Recorder, published by K. K. Thomas at Recorder Press, 1993
 Constitutional Heads and Political Crises: Commonwealth Episodes, 1945–85, by Donald Anthony Low, published by Macmillan, 1988, ISBN 0-333-46420-6
 Behind the Myth: Business, Money and Power in Southeast Asia, by James Clad, published by Unwin Hyman, 1989
 Challenging Times, Abdul Rahman, J. S. Solomon, Pelanduk Publications, 1985, ISBN 967-978-094-5
 Coercion and Governance: The Declining Political Role of the Military in Asia, by Muthiah Alagappa, published by Stanford University Press, 2001, ISBN 0-8047-4227-8
 Federation of Malaya Official Year Book (1962), by Jabatan Penerangan Malaysia (Malaya (Federation)), published by Federal Dept. of Information, Ministry of Information, Malaysia., 1962
 Government and Society in Malaysia, by Harold A. Crouch, Published by Cornell University Press, 1996, ISBN 0-8014-3218-9
 Handbook of Environmental Impact Assessment, Judith Petts, published by Blackwell Publishing, 1999, ISBN 0-632-04771-2
 History of Islam (Vol 2), by Akbar Shah Najeebabadi, published by Darussalam, ISBN 9960-892-88-3
 Information Malaysia, by Mei Sui Cheong, published by Berita Publ. Sdn. Bhd., 1985
 Information Malaysia, published by Berita Publishing Sdn. Bhd., 1989
 Information Malaysia, published by Berita Publishing Sdn. Bhd., 1990, Item notes: 1990/91
 Information Malaysia, published by Berita Publishing, 2002
 Institusi Bendahara: Permata Melayu yang Hilang: Dinasti Bendahara Johor-Pahang, by Suzana Tun Hj. Othman, published by Pustaka BSM Enterprise, 2002, ISBN 983-40566-6-4
 Islamic Names: An Introduction, by Annemarie Schimmel, Published by Edinburgh University Press, 1989, ISBN 0-85224-563-7
 Jendela masa: Kumpulan Esei Sempena Persaraan, Dato' Khoo Kay Kim, Mohammad Redzuan Othman, Penerbit Universiti Malaya, 2001, ISBN 983-100-120-6
 Johore and the Origins of British Control, 1895–1914, Nesalamar Nadarajah, Arenabuku, 2000, ISBN 967-970-318-5
 Jurnal Pendidikan, Universiti Malaya Faculti Pendidikan, University of Malaya, by Faculty of Education, published by Faculty of Education, University of Malaya, 1974
 Mads Lange fra Bali: Og Hans Efterslaegt Sultanerne af Johor, by Paul Andresen, published by Odense Universitetsforlag, 1992, ISBN 87-7492-851-1
 Mahathir, the Secret of the Malaysian Success, by Hajrudin Somun, Lejla Somun-Krupalija, published by Pelanduk Publications, 2003, ISBN 967-978-879-2
 Malay Political Leadership, by Anthony S. K. Shome, Tony Shome, published by Routledge, 2002, ISBN 0-7007-1629-7
 Malays/Muslims in Singapore: Selected Readings in History, 1819–1965, by Kay Kim Khoo, Elinah Abdullah, Meng Hao Wan, Association of Muslim Professionals (Singapore), Centre for Research on Islamic & Malay Affairs (Singapore), published by Pelanduk Publications, 2006
 Malaysia, Singapore & Brunei, by Simon Richmond, Marie Cambon, Chris Rowthorn, Damian Harper, published by Lonely Planet, 2004, ISBN 1-74059-357-X
 Malaysia, Singapore and Brunei, by Charles de Ledesma, Mark Lewis, Pauline Savage, Rough Guides (Firm), published by Rough Guides, 2003, ISBN 1-84353-094-5
 Malaysia in Focus by Ronald Cecil Hamlyn Mackie, published by Angus and Robertson, 1964
 Malaysian Politics: The Second Generation, by Gordon Paul Means, published by Oxford University Press, 1991, ISBN 0-19-588983-5
 Malaysian Politics Under Mahathir, by Robert Stephen Milne, Diane K. Mauzy, published by Routledge, 1999, ISBN 0-415-17143-1
 Metal Men: How Marc Rich Defrauded the Country, Evaded the Law, and Became the World's Most Sought-After Corporate Criminal, by A. Craig Copetas, Marc Rich, published by Little Brown, 2001, ISBN 0-349-10684-3
 Negara Brunei Darussalam: A Biographical Dictionary (1860–1996), by A. V. M. Horton, 1996, ISBN 0-9524831-0-6
 Pacific Challenge: Canada's Future in the New Asia, by Eric Downton, published by Stoddart, 1986, ISBN 0-7737-2058-8
 Pemerintah dan Pemimpin-Pemimpin Kerajaan Malaysia, by Siti Rosnah Haji Ahmad, published by Golden Books Centre, 2006, ISBN 983-72-0430-3
 Monarchy in South-East Asia: The Faces of Tradition in Transition, by Roger Kershaw, published by Routledge, 2001, ISBN 0-415-18531-9
 Political Handbook of Asia 2007, by Arthur S. Banks, Thomas C. Muller, William R. Overstreet, published by CQ Press, ISBN 0-87289-497-5
 Sarawak, Beautiful and Captivating: Beautiful and Captivating, by Ranjit Kumar Bhattacharyya, published by Dewan Bahasa dan Pustaka, Kementerian Pendidikan, Malaysia, 1994, ISBN 983-62-4540-5
 Sejarah Johor, by Buyong bin Adil, published by Dewan Bahasa dan Pustaka, 1980
 Sĕjarah Mĕlayu: Or Malay Annals, Charles Cuthbert Brown, Oxford University Press, 1971
 Siapa kebal, Mahathir atau Raja-Raja Melayu?, by Yahaya Ismail, published by Dinamika Kreatif, 1993
 Singapore-Malaysia Relations Under Abdullah Badawi, by Swee-Hock Saw, K. Kesavapany, published by Institute of Southeast Asian Studies, 2006, ISBN 981-230-378-2
 Sistem beraja di Malaysia, by Tan Chee Khoon, published by Pelanduk Publications, 1985
 Southeast Asian Affairs, by Institute of Southeast Asian Studies, published by Institute of Southeast Asian Studies., 1982, Item notes: 1982
 Southeast Asia Past and Present: Past and Present, by D. R. SarDesai, published by Macmillan Education, 1989, ISBN 0-333-51120-4
 Summary of World Broadcasts, by British Broadcasting Corporation Monitoring Service, published by British Broadcasting Corporation, 1993
 Tengku Ahmad Rithauddeen: His Story, K.N. Nadarajah, Pelanduk Publications, 2000, ISBN 967-978-709-5
 The Europa Year Book: A World Survey, by Taylor & Francis Group, Bernan Associates, Europa Publications Limited, published by Europa Publications, 1984
 Tribal Communities in the Malay World: Historical, Cultural and Social Perspectives, by Geoffrey Benjamin, Cynthia Chou, published by Institute of Southeast Asian Studies, 2002, ISBN 981-230-166-6
 The International Who's Who 2004, by Elizabeth Sleeman, Europa Publications, published by Routledge, 2003, ISBN 1-85743-217-7
 The Little Red Dot: Reflections by Singapore's Diplomats, by Tommy Thong Bee Koh, Li Lin Chang, published by World Scientific, 2005, ISBN 981-256-414-4
  The Politics of Islam in Contemporary Malaysia, by Kamarulnizam Abdullah, published by Penerbit Universiti Kebangsaan Malaysia, 2003, ISBN 967-942-592-4
 The Who's who in Malaysia, by John Victor Morais, published by Solai Press., 1967
 Who's who in Malaysia ... & Profiles of Singapore, by John Victor Morais, published by Who's Who Publications, 1982
 Who's who in Asian and Australasian Politics, by Bowker-Saur, 1991, ISBN 0-86291-593-7

Kategori:Kelahiran 1932
Kategori:Kematian 2010
Kategori:Sultan Johor – Wangsa Temenggung
Kategori:Yang di-Pertuan Agong ke-8
Kategori:Sultan Johor abad ke-20
Kategori:Muslim Malaysia
Kategori:Orang Malaysia berketurunan Bali
Kategori:Orang Malaysia berketurunan Cina
Kategori:Orang Malaysia berketurunan Denmark
Kategori:Orang Malaysia berketurunan Melayu
Kategori:Penerima Darjah Kerabat Negeri Sembilan
Kategori:Penerima Darjah Utama Seri Mahkota Negara
Kategori:Penerima Darjah Kerabat Johor Yang Amat Dihormati Pangkat Pertama
Kategori:Penerima Darjah Dato’ Sri Paduka Mahkota Johor
Kategori:Penerima Darjah Yang Maha Utama Kerabat Diraja Malaysia
Kategori:Penerima Darjah Utama Negeri Melaka
Kategori:Penerima Darjah Kerabat Sri Indera Mahkota Pahang I
Kategori:Sultan Johor abad ke-21
Kategori:Penerima Darjah Dato’ Sri Setia Sultan Ismail Johor
Kategori:Yang di-Pertuan Agong